CELEX: 32016R0178
Language: lt
Date: 2016-02-10 00:00:00
Title: 2016 m. vasario 10 d. Komisijos reglamentas (ES) 2016/178, kuriuo dėl kelių kvapiųjų medžiagų išbraukimo iš Sąjungos sąrašo iš dalies keičiamas Europos Parlamento ir Tarybos reglamento (EB) Nr. 1334/2008 I priedas (Tekstas svarbus EEE)

11.2.2016   
            
            
               LT
            
            
               Europos Sąjungos oficialusis leidinys
            
            
               L 35/6
            
         KOMISIJOS REGLAMENTAS (ES) 2016/178
   2016 m. vasario 10 d.
   kuriuo dėl kelių kvapiųjų medžiagų išbraukimo iš Sąjungos sąrašo iš dalies keičiamas Europos Parlamento ir Tarybos reglamento (EB) Nr. 1334/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantį Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (1), ypač į jo 11 straipsnio 3 dalį ir 25 straipsnio 3 dalį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 4 dalį,
   kadangi:
   
               (1)
            
            
               Reglamento (EB) Nr. 1334/2008 I priede pateiktas Sąjungos kvapiųjų medžiagų ir žaliavų, patvirtintų naudoti maisto produktuose ir ant jų, sąrašas ir nurodytos jų naudojimo sąlygos;
            
         
               (2)
            
            
               Komisijos įgyvendinimo reglamentu (ES) Nr. 872/2012 (3) patvirtintas kvapiųjų medžiagų sąrašas ir įtrauktas į Reglamento (EB) Nr. 1334/2008 I priedo A dalį;
            
         
               (3)
            
            
               šis sąrašas gali būti atnaujintas pagal įprastą Reglamento (EB) Nr. 1331/2008 3 straipsnio 1 dalyje nustatytą procedūrą Komisijos iniciatyva arba pateikus paraišką valstybei narei ar suinteresuotajai šaliai;
            
         
               (4)
            
            
               Sąjungos kvapiųjų medžiagų ir žaliavų sąraše pateikta keletas medžiagų, kurių vertinimo Europos maisto saugos tarnyba (EFSA) dar neužbaigė arba kurių vertinimui užbaigti ji paprašė pateikti papildomų mokslinių duomenų. Asmenys, atsakingi už atitinkamų kvapiųjų medžiagų pateikimą rinkai, atsiėmė paraiškas dėl keturių medžiagų, būtent dėl vetiverolio (FL Nr. 02.214), vetiverilacetato (FL Nr. 09.821), 2-acetil-1,4,5,6-tetrahidropiridino (FL Nr. 14.079) ir 2-propionilpirolino 1 % augalinio aliejaus trigliceridų (FL Nr. 14.168) pateikimo rinkai. Todėl šios kvapiosios medžiagos turėtų būti išbrauktos iš Sąjungos sąrašo;
            
         
               (5)
            
            
               dėl medžiagos metil-2-merkaptopropionato (FL Nr. 12.266) asmuo, atsakingas už jos pateikimą rinkai, nurodė, kad jis daugiau nepritaria jos naudojimui. Todėl ši kvapioji medžiaga turėtų būti išbraukta iš Sąjungos sąrašo;
            
         
               (6)
            
            
               todėl Reglamento (EB) Nr. 1334/2008 I priedo A dalis turėtų būti atitinkamai iš dalies pakeista;
            
         
               (7)
            
            
               Komisijos reglamento (ES) Nr. 873/2012 (4) 1 straipsnyje nustatytos pereinamojo laikotarpio priemonės, taikomos maisto produktams, kurių sudėtyje yra kvapiųjų medžiagų, kurie buvo teisėtai pateikti rinkai arba paženklinti iki 2014 m. spalio 22 d., siekiant užtikrinti sklandų perėjimą rinkoje. Maisto produktams, kurių sudėtyje yra šių penkių kvapiųjų medžiagų, turėtų būti nustatytas lygiavertis papildomas pereinamasis laikotarpis, kad maisto tvarkymo subjektai galėtų prisitaikyti prie šio reglamento reikalavimų;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1334/2008 I priedo A dalis iš dalies keičiama pagal šio reglamento priedą.
   2 straipsnis
   Maisto produktais, kurių sudėtyje yra kvapiųjų medžiagų vetiverolio (FL Nr. 02.214), vetiverilacetato (FL Nr. 09.821), metil-2-merkaptopropionato (FL Nr. 12.266), 2-acetil-1,4,5,6-tetrahidropiridino (FL Nr. 14.079) ir 2-propionilpirolino 1 % augalinio aliejaus trigliceridų (FL Nr. 14.168) ir kurie yra teisėtai pateikti rinkai arba paženklinti anksčiau nei 6 mėnesiai po šio reglamento įsigaliojimo dienos, bet neatitinka Reglamento (EB) Nr. 1334/2008 I priedo A dalies reikalavimų, gali būti prekiaujama iki jų minimalaus galiojimo ar tinkamumo vartoti termino pabaigos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 34.
   
      (2)  OL L 354, 2008 12 31, p. 1.
   
      (3)  2012 m. spalio 1 d. Komisijos įgyvendinimo reglamentas (ES) Nr. 872/2012, kuriuo patvirtinamas Europos Parlamento ir Tarybos reglamente (EB) Nr. 2232/96 numatytas kvapiųjų medžiagų sąrašas, jis įtraukiamas į Europos Parlamento ir Tarybos reglamento (EB) Nr. 1334/2008 I priedą, ir panaikinamas Komisijos reglamentas (EB) Nr. 1565/2000 ir Komisijos sprendimas 1999/217/EB (OL L 267, 2012 10 2, p. 1).
   
      (4)  2012 m. spalio 1 d. Komisijos reglamentas (ES) Nr. 873/2012 dėl pereinamojo laikotarpio priemonių, susijusių su Europos Parlamento ir Tarybos reglamento (EB) Nr. 1334/2008 I priede pateiktu Sąjungos kvapiųjų medžiagų ir žaliavų sąrašu (OL L 267, 2012 10 2, p. 162).
   
      PRIEDAS
      Reglamento (EB) Nr. 1334/2008 I priedo A dalyje išbraukiami šie įrašai:
      
         
                     „02.214
                  
                  
                     Vetiverolis
                  
                  
                     89–88–3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     Vetiverilacetatas
                  
                  
                     117–98–6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     Metil-2-merkaptopropionatas
                  
                  
                     53907–46–3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-acetil-1,4,5,6-tetrahidropiridinas
                  
                  
                     27300–27–2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionilpirolino 1 % augalinio aliejaus trigliceridai
                  
                  
                     133447–37–7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA“